İbrahim Qaradağlı

İbrahim Məcnun oğlu Qaradağlı () — Azərbaycan teatr aktyoru və mədəniyyət işçisi, Azərbaycan SSR əməkdar artisti (1943).

 Həyatı 
İbrahim Qaradağlı 1907-ci ildə hazırkı Ağdaş rayonunun Qaradağlı kəndində anadan olmuşdur. Səhnə fəaliyyətinə 1924-cü ildə kəndlərindəki dram dərnəyində başlamış, 1926–1938-ci illərdə Ağdaş rayon klubunun dram dərnəyində çalışmış, sonralar bu klubun direktoru olmuşdur. İbrahim Qaradağlı 1940-cı ildə Ağdaşda Kolxoz və Sovxoz Teatrı açılan zaman bu kollektivə daxil olmuş, teatr 1949-cu ildə bağlanana kimi burada aktyorluq və rejisorluq etmiş, həmçinin 1941-ci ildən direktor işləmişdir. Sonralar rayon mədəniyyət evində müdir, xalq teatrında rejissor işləyib. Aktyor kimi çıxış etdiyi tamaşaların bir qisminə özü quruluş verib.

İbrahim Qaradağlı 19 iyun 1978-ci ildə Ağdaşda vəfat etmişdir.

 Təltif və mükafatları 
 "Azərbaycan SSR əməkdar artisti" fəxri adı — 17 iyun 1943

 İfa etdiyi əsas rollar 
 Rol  Tamaşa  Müəllif Əsgər bəy  Hacı Qara  Mirzə Fətəli Axundov Şahmar bəy  Müsibəti-Fəxrəddin  Nəcəf bəy Vəzirov Niyaz  Pəri cadu  Əbdürrəhim bəy Haqverdiyev Baş zabit  Dəmirçi Gavə  Şəmsəddin Sami Vidadi  Vaqif  Səməd Vurğun Nəsirov  Xoşbəxtlər  Sabit Rəhman Kərəmov  Toy  Sabit Rəhman Mehdi  Qaçaq Nəbi  Süleyman Rüstəm Əhmədi Biqəm  Məhəbbət  Mirzə İbrahimov Məşədi Hüseyn  Həyat  Mirzə İbrahimov Murad lələ  Qız qalası  Rza Şahvələd Sərvər  Məşədi İbad  Üzeyir Hacıbəyov Süleyman  Arşın mal alan  Üzeyir Hacıbəyov Mərcan bəy  Ər və arvad  Üzeyir Hacıbəyov Kərəm  Əsli və Kərəm  Üzeyir Hacıbəyov Məcnun  Leyli və Məcnun  Üzeyir Hacıbəyov

 İstinadlar 

 Ədəbiyyat 


Kateqoriya:Azərbaycan aktyorları